CELEX: C2006/212/25
Language: lt
Date: 2006-09-02 00:00:00
Title: Byla C-260/06, Byla C-261/06 2006 m. birželio 15 d. Cour d'appel de Montpellier pateikti prašymai priimti prejudicinį sprendimą bylose Ministère public prieš Daniel Pierre Raymond Escalier ir Jean Louis François Bonnarel

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/14
            
         2006 m. birželio 15 d.Cour d'appel de Montpellier pateikti prašymai priimti prejudicinį sprendimą bylose Ministère public prieš Daniel Pierre Raymond Escalier ir Jean Louis François Bonnarel
   
   (Byla C-260/06 - Byla C-261/06)
   (2006/C 212/25)
   Proceso kalba: prancūzų
   Prašymus priimti prejudicinį sprendimą pateikęs teismas
   Cour d'appel de Montpellier
   Šalys pagrindinėje byloje
   Apeliantė: Ministère public
   
      Kitos apeliacinio proceso šalys: Daniel Pierre Raymond Escalier (C-260/06) ir Jean Louis François Bonnarel (C-261/06)
   Prejudiciniai klausimai
   Kai valstybė narė augalų apsaugos produkto iš kitos valstybės narės, kurioje šio produkto atžvilgiu jau suteiktas leidimas teikti į rinką pagal Direktyvą 91/414/EEB (1), importui taiko supaprastintą leidimo teikti į rinką procedūrą tam, kad patikrintų, ar importuojamas produktas atitinka 1999 m. kovo 11 d. Sprendimu byloje C-100/96 nustatytas tapatumo sąlygas, ar ši valstybė narė turi teisę taikyti šią supaprastintą procedūrą ūkio subjektui, jei:
   
               —
            
            
               importuotojas yra žemdirbys, kuris importuoja produktą tik savo ūkio įvairiems, tačiau ribotiems poreikiams, ir todėl jo neteikia į rinką komercine prasme, kurią apima ši sąvoka;
            
         
               —
            
            
               supaprastinta leidimo teikti į rinką procedūra, kuriai pasibaigus išduodamas leidimas importuoti, yra individuali kiekvienam ūkio subjektui arba platintojui, privalančiam importuojamą produktą pavadinti savo paties prekės ženklu ir sumokėti 800 eurų dydžio mokestį?
            
         Jeigu į šį pirmąjį klausimą būtų atsakyta neigiamai, ar 2005 m. gegužės 26 d. Sprendimas byloje C-212/03 dėl privačių asmenų vaistų importo asmeniniam naudojimui, gali būti taikomas tais atvejais, kai augalų apsaugos produktus žemdirbiai importuoja tik savo ūkių poreikiams?
   
      (1)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, p. 1)